ET Euroopa Liidu Teataja C 174/25

Regioonide Komitee arvamus teemal „Põllumajandussaaduste ja -toodete teavitamis- ja müügiedendusmeetmed siseturul ja kolmandates riikides”

2014/C 174/06

Raportöör Pedro Sanz Alonso, La Rioja autonoomse piirkonna valitsuse esimees (ES/EPP) Viitedokument „Ettepanek: Euroopa Parlamendi ja nõukogu määrus põllumajandussaaduste ja -toodete teavitamis- ja müügiedendusmeetmete kohta siseturul ja kolmandates riikides” COM(2013) 812 final

I POLIITILISED SOOVITUSED

REGIOONIDE KOMITEE

Üldised küsimused

1. väljendab heameelt Euroopa Komisjoni avaldatud määruse ettepaneku üle ja hindab seda väga kõrgelt, sest komisjon näitab üles huvi põllumajandussaaduste ja -toodete teavitamis- ja müügiedendusmeetmete vastu siseturul ja kolmandates riikides ning eelkõige uue raamistiku väljatöötamise vastu, millega toetada ja edendada Euroopa põllumajandussaaduste ja -toodete teavitamis- ja müügiedendusmeetmeid nii ELis kui ka väljaspool ELi piire;

2. leiab, et põllumajandussaaduste ja -toodete teavitamis- ja müügiedendusmeetmed siseturul ja kolmandates riikides on eriti olulised selleks, et põllumajandussektor saaks lahendada arvukaid probleeme, millega ta seisab silmitsi üha kasvava konkurentsi olukorras, ning et lihtsustada turgude avamist, suurendades nimetatud toodete kohalolu, arvestades seda, et Euroopa põllumajandussaadused ja -tooted seisavad silmitsi piiride avanemisest ja turgude üleilmastumisest tulenevate probleemidega;

3. leiab, et kõnealune põllumajandussaaduste ja -toodete teavitamis- ja müügiedendusmeetmete ettepanek pakub tarbijatele nii Euroopa kui ka üleilmsel tasandil võimaluse saada parema ülevaate ELi tootmise kvaliteedist ja rangetest standarditest, tagades neile toiduga kindlustatuse, toiduohutuse ja keskkonnakaitse ning usalduse tarbitavate toiduainete vastu. Sedamoodi, Euroopa põllumajandussaadusi ja -tooteid väärtustades, võivad tootjad saavutada suurema kulutasuvuse;

4. on seisukohal, et Euroopa põllumajandussektor on kohaliku ja piirkondliku majanduse arengu jaoks esmatähtis, sest see annab väga suure panuse töökohtade loomisse ja võimaldab inimestel asjaomasesse piirkonda elama jääda või sinna elama asuda, arvestades seda, et tootmine ja töötlemine on tihedalt piirkondadega seotud. See piirkondlik mõõde peab jääma oluliseks aspektiks, mis aitab saavutada Euroopa territooriumi tasakaalustatud planeerimise eesmärki;

5. toonitab, et piirkondadel on vaja kaugeleulatuvat ja tõhusat müügiedenduspoliitikat, mis rõhutaks nende põllumajandussaaduste ja -toodete kvaliteeti ja piirkondlikke tunnuseid. Need tooted on Euroopa Liidu kultuuriline ja gastronoomiline kultuuripärand ning oluline osa paljude Euroopa piirkondade majanduslikust ja ühiskondlikust elust, tagades vahetult piirkonnaga seotud tegevuse, eelkõige maapiirkondades;

6. soovitab pöörata erilist tähelepanu põllumajandustoodetele, mis on valmistatud traditsioonilistest koostisosadest ja asjaomasele piirkonnale iseloomulikul viisil;

Eelarveeraldiste järkjärguline märkimisväärne suurendamine

7. leiab, et kõnealusele meetmele eraldatavate eelarvevahendite suurendamine on vältimatu, sest kavandatud on laiendada kasusaajate ringi ja abikõlblike toodete nimekirja, samuti on suurendatud komisjoni panust mitut riiki hõlmavatesse programmidesse;

8. märgib, et kahepoolsed kokkulepped, mille sõlmimise üle kolmandate riikidega, nagu Kanada, USA ja Mercosur, on käimas läbirääkimised, ja muud assotsieerimislepingud näitavad, et ELi toodete konkurentsivõime tagamiseks on teavitamis- ja müügiedendusmeetmed üha vajalikumad nii siseturul kui ka kolmandates riikides;

9. märgib, et konkurentsivõime säilitamiseks tuleks jätkuvalt rahastada teavitamis- ja müügiedendusmeetmeid siseturul, vähemalt nende toodete puhul, mis pärinevad tunnustatud tootmissüsteemidest või mahepõllumajandusest;

10. märgib, et heakskiidetud ühise põllumajanduspoliitika reform on seotud ELi kaubanduspoliitikaga ning üleilmsel tasandil peab Euroopa Liit koos rahvusvahelise kaubanduspoliitikaga aitama kaasa ülemaailmse toiduga kindlustatuse saavutamisele, tagades WTO raames ELi põllumajanduse toimimise võrdsetel tingimustel;

Müügiedendusmeetmete koondamine kolmandatesse riikidesse

11. leiab, et kavandatud eelarvest 75 % eraldamine teavitamis- ja müügiedendusmeetmetele kolmandates riikides võib jätta tähelepanuta siseturu, mis on Euroopa toodete põhiturg ja kus tootjad peavad konkurentsivõime säilitamiseks rasket tööd tegema, astudes vastu kolmandatest riikidest pärit toodete põhjustatud tihedale konkurentsile;

12. kutsub komisjoni üles mitte määrama eelnevalt ühtegi eesmärki seoses kolmandates riikides võetavatele teavitamis- ja müügiedendusmeetmetele ettenähtud eelarvevahendite protsendiga, sest nii siseturule kui ka kolmandate riikide turule tuleb omistada ühesugune tähtsus;

Päritolumärgiste ja kaubamärkide kasutamise edendamine

13. toetab algatust kasutada põllumajandussaaduste ja -toodete kaubamärke ja viiteid päritolule, sest selgelt nähtavad kaubamärgid suurendavad üldise müügiedenduse kontekstis rahastamisvõimalusi ja kasusaajate huvi, eeldusel et säilitatakse tasakaal, eelkõige ELi siseturul;

14. toetab komisjoni esitatud mõtet ametlike ELi logodega kvaliteedisüsteemide kohta, kuid leiab, et piirkonna nimi on tihedalt seotud üldise sõnumiga, mis peab kõnelema toodete iseloomulikest omadustest. Seepärast tuleks tootele selgelt märkida selle geograafiline päritolu;

15. märgib, et ELi tasandil tunnustatud kvaliteedisüsteemid leiavad Euroopas üha enam kajastust ja tunnustust, rahuldamaks Euroopa tarbijate kasvavat nõudlust eelkõige selliste toiduainete järele, mis on kohalikud, kvaliteetsed ja täidavad ELi rangeid nõudeid toiduohutuse ja keskkonnakaitse osas. Komitee toonitab, et tunnustatud kvaliteedisüsteemidesse hõlmatud tooted on siseturul väga olulised ning seepärast tuleb need säilitada ja neid tugevdada;

16. soovitab komisjonil määrata rakendamise korra kindlaks rakendusaktis. Komitee leiab samuti, et müügiedendusasutused võiksid koordineerida, isegi rakendada oma piirkonna tootjarühmade kollektiivseid meetmeid;

17. on seisukohal, et positiivne koostoime erinevate piirkondlike toodete vahel võib aidata optimeerida iga Euroopa piirkonna rikkust. Seepärast on need olulised piirkondlike sissetulekute ja selliste kvaliteetsete teenuste allikad, mis on seotud piirkonna identiteedi ja pärandiga. See aitaks parandada piirkondlike põllumajandussaaduste ja -toodetega seotud piirkondade kvaliteeti, andes positiivse panuse töökohtade loomisse, eelkõige haavatavamates piirkondades, pakkudes uusi võimalusi nii lähiturgudel kui ka rahvusvahelistel turgudel;

Kasusaajate ringi ja abikõlblike toodete nimekirja laiendamine

18. tunnustab seda, et kõigi sektorite tootjaorganisatsioonidele antakse asjakohane roll, kirjeldades üksikasjalikult nõudeid, mida neile organisatsioonidele võidakse kohaldada seoses nende representatiivsusega, nii et nad esindaksid kõiki sektoreid;

19. palub, et tootjaorganisatsioonide seas pöörataks erilist tähelepanu VKEdele, eeldusel et nad suunavad müügiedendustegevuse tunnustatud kvaliteedisüsteemidele. Sellised ettevõtted on Euroopa piirkondades kõige enam levinud ning just nemad moodustavad laias laastus ELi põllumajandusliku toidutööstuse;

20. nõustub sellega, et siseturul ja kolmandates riikides saab teavitamis- ja müügiedendusmeetmeid kasutada kõigi EList pärit toodete puhul, välja arvatud tubakas. Esmatähtsaks tuleb seada tasakaalustatud toitumisharjumustele kaasaaitavate toodete jaoks kavandatud meetmed ja selliste teiste toodete jaoks kavandatud meetmed, millel on ELi territooriumiga seonduv eristav kvaliteedimärgis;

Prioriteetide sätestamine komisjoni tööprogrammis

21. väljendab heameelt, et komisjon on teinud ettepaneku töötada välja tööprogrammi, mis võimaldab kehtestada müügiedenduspoliitikale selged ja hästi määratletud strateegiad;

22. kutsub üles täpsustama, kuidas kavatseb komisjon arvestada liikmesriikide prioriteetidega ja mil viisil hõlmata need oma tööprogrammi;

23. teeb ettepaneku võtta praeguste müügiedenduskampaaniate eeskujul vastu kolm aastat kestev tööprogramm, mis võimaldab võtta arvesse turgude arengut, ilma et oleks välistatud igal aastal kohanduste tegemine;

Liht- ja mitut riiki hõlmavate programmide hindamine, valimine ja juhtimine

24. on seisukohal, et programmide hindamine ja valimine ei peaks olema ainult komisjoni ülesanne, vaid selles peaksid osaleda saama ka liikmesriigid, võimaldades seeläbi Euroopa piirkondadel koostööd teha, sest piirkonnad kaasrahastavad müügiedendusmeetmeid, mis lõppkokkuvõttes jäeti ajavahemikul 2014–2020 Euroopa Maaelu Arengu Põllumajandusfondi rahastada (artikkel 17) viisil, mis on üsna sarnane meetmega 133 ajavahemikul 2007–2013;

25. kutsub komisjoni üles kaaluma võimalusi liikmesriikide kaasamiseks ja piirkondadega koostöö tegemiseks ELi rahastatavas müügiedendusprogrammis (ilma et menetlust liigselt koormataks) selleks, et selle programmi kaudu rahastatud meetmed oleksid kooskõlas piirkondlike müügiedendusmeetmetega;

26. pooldab ka edaspidi kahe konkursi korraldamist, mis on lubatud kehtiva määruse kohaselt, sest toetusetaotlejad ei pea sel juhul nii kaua ootama, et osaleda konkursil uuesti, juhul kui nende programmid ei läbinud kohe esimesel korral valikumenetlust;

Kavandatud kaasrahastamismäärad

27. nõustub komisjoni väljapakutud kaasrahastamise protsentidega ja peab neid kooskõlas olevaks eesmärgiga innustada esitama programme kolmandates riikides ja mitut riiki hõlmavaid programme, kuid teeb ettepaneku, et kolmandates riikides elluviidavate mitut riiki hõlmavate programmide puhul oleks kaasrahastamismäär kõrgem, ulatudes 75 %-ni. Seda protsendimäära võiks kohaldada erilist huvi pakkuvate programmide korral isegi VKEdele;

28. on teadlik, et seni elluviidud müügiedenduspoliitika on aidanud taastada tarbijate usaldust kriisiolukorras, kuid edaspidi tuleb kasutada palju paindlikumaid ja tõhusamaid teavitamis- ja müügiedendusvahendeid;

29. teeb ettepaneku mõelda ELi-poolse kaasrahastamise suurendamisele, eelkõige põllumajanduskriiside korral võetavate teavitamis- ja müügiedendusmeetmete puhul, et mitte põhjustada tootjate seas diskrimineerivaid olukordi;

30. juhib tähelepanu vajadusele selgitada määruse ettepanekus, kuidas on kavas suurendada reageerimissuutlikkust kriisiolukorras, et oleks võimalik reageerida kiiresti ja tõhusalt;

Liikmesriikide poolse rahastamise kaotamise võimalus

31. taotleb, et liikmesriigid saaksid vabatahtlikult kaasrahastada programme koos komisjoniga, arvestades et see võib olla vajalik vähearenenud või vähese majandusliku suutlikkusega tootmissektorite puhul;

Lõppsoovitused

32. soovitab komisjonil tunnustada rohkem Euroopa piirkondi ja nende olulist rolli kvaliteetsete põllumajandustoodete ja põllumajanduslike toiduainete tootmisel, lihtsustades nende osalemist programmide valimisel;

33. soovitab komisjonil rahastada müügiedendusmeetmeid siseturul, et suurendada Euroopa Liidust pärit ja tunnustatud traditsioonilistesse ja piirkondlikesse kvaliteedi- või mahepõllumajanduse süsteemidesse hõlmatud põllumajandustoodete ja põllumajanduslike toiduainete müüki. Traditsiooniliste toodete levitamise ja edendamisega hakkavad muutuma tarbimismustrid, mida põhjustab üleilmastumine ELi turul.

II MUUDATUSETTEPANEKUD

Muudatusettepanek 1

Põhjendus 2

Komisjoni ettepaneku tekst Regioonide Komitee muudatusettepanek (2) Nende meetmete eesmärk on tugevdada Euroopa põllumajanduse konkurentsivõimet nii siseturul kui ka kolmandates riikides, tõstes tarbijate teadmiste taset ELi põllumajandustoodete ja põllumajanduslike toiduainete eeliste kohta ning samuti arendades ja avades uusi turgusid. Nad täiendavad ja tugevdavad liikmesriikide meetmeid. (2) Nende meetmete eesmärk on tugevdada Euroopa põllumajanduse konkurentsivõimet nii siseturul kui ka kolmandates riikides, tõstes tarbijate teadmiste taset ELi põllumajandustoodete ja põllumajanduslike toiduainete eeliste kohta, võttes arvesse Euroopa toodetele lisaväärtust loovaid ELi tasandil tunnustatud kvaliteedisüsteeme, ning samuti arendades ja avades uusi turgusid. Nad täiendavad ja tugevdavad liikmesriikide meetmeid.

Motivatsioon

Euroopa tarbijad ei tunne üldiselt nõudeid ja rangeid kvaliteedistandardeid, millele peavad vastama ELi tooted. Selle olukorra muutmiseks on vaja näidata, et ELi tooted vastavad rangetele toiduohutuse, loomade tervise ja heaolu, taimetervise ja keskkonna normidele. Seega on põllumajandussaaduste ja -toodete teavitamis- ja müügiedendusmeetmed olulised, et selgitada Euroopa tarbijatele seda ja tõsta nende teadlikkust sellest, et ELi tooted täidavad neid nõudeid.

Lisaks tuleb pöörata tähelepanu ELi tunnustatud kvaliteedisüsteemidesse hõlmatud toodetele.

Muudatusettepanek 2

Põhjendus 7

Komisjoni ettepaneku tekst Regioonide Komitee muudatusettepanek (7) ELi veinidest teavitamine ja nende edendamine kujutab endast ühises põllumajanduspoliitikas sätestatud veinisektori abiprogrammide üht juhtmeedet. Sellest tulenevalt tuleb veinide rahastamiskõlblikkust käesoleva süsteemi teavitamis- ja müügiedendusmeetmete raames piirata selliselt, et ainult mõne teise põllumajandustoote või toiduainega seotud vein oleks selleks kõlblik. (7) ELi veinidest teavitamine ja nende edendamine kujutab endast ühises põllumajanduspoliitikas sätestatud veinisektori abiprogrammide üht juhtmeedet. Sellest tulenevalt tuleb veinide rahastamiskõlblikkust käesoleva süsteemi teavitamis- ja müügiedendusmeetmete raames piirata selliselt, et ainult mõne teise põllumajandustoote või toiduainega seotud vein oleks selleks kõlblik.

Motivatsioon

Veinitööstust ei tohiks kohelda teistest põllumajandussaadustest ja -toodetest erinevalt ning see tuleb täiel määral hõlmata abikõlblike toodete nimekirja, mitte ainult üldkampaaniates seoses mõne teise tootega. Vein oleks ainus ELi toode, mille puhul ei saaks kasutada spetsiaalselt sellele sektorile suunatud kampaaniaid. ELi tootmistegevuses ei saa ühest olulisest sektorist loobuda.

Muudatusettepanek 3

Põhjendus 8

Komisjoni ettepaneku tekst Regioonide Komitee muudatusettepanek (8) Ajavahemikul 2001–2011 oli vaid 30 % määrusega (EÜ) nr 3/2008 kehtestatud teavitamis- ja müügiedendusmeetmete eelarvest suunatud kolmandate riikide turgudele, samas kui neil turgudel on oluline kasvupotentsiaal. On vaja kehtestada eritingimused ELi põllumajandustoodetest teavitamise ja nende edendamise meetmete suuremas ulatuses elluviimiseks kolmandates riikides, eelkõige tugevama rahalise toetuse kaudu. Eesmärk on eraldada toetuseks 75 % kavandatud kuludest. (8) Ajavahemikul 2001–2011 oli vaid 30 % määrusega (EÜ) nr 3/2008 kehtestatud teavitamis- ja müügiedendusmeetmete eelarvest suunatud kolmandate riikide turgudele, samas kui neil turgudel on oluline kasvupotentsiaal. On vaja kehtestada eritingimused ELi põllumajandustoodetest teavitamise ja nende edendamise meetmete suuremas ulatuses elluviimiseks kolmandates riikides, eelkõige tugevama rahalise toetuse kaudu. Eesmärk on eraldada toetuseks 75 % kavandatud kuludest.

Motivatsioon

Tänapäeval peavad ELi tooted võistlema kolmandate riikide toodetega nii siseturul kui ka välisturul, olles kohustatud vastama arvukatele rangetele ELi nõuetele. Sellele lisanduvad veel nii ELis kui ka väljaspool ELi esinevad erinevad tootmisviisid ja -tingimused, mida ei tohi unustada.

Kolmandates riikides võetavatele ELi põllumajandussaaduste ja -toodete teavitamis- ja müügiedendusmeetmetele ei tohiks määrata kindlat ettenähtud kulutuste protsenti.

Muudatusettepanek 4

Põhjendus 9

Komisjoni ettepaneku tekst Regioonide Komitee muudatusettepanek (9) Et tagada elluviidud teavitamis- ja müügiedendusmeetmete mõju, tuleks neid kavandada teavitamis- ja müügiedendusprogrammide raames. Neid programme esitasid kuni praeguseni kutseorganisatsioonid või kutsealadevahelised organisatsioonid. Pakutud meetmete arvu ja kvaliteedi tõstmiseks tuleb kasusaajate ringi laiendada tootjaorganisatsioonidele. Lisaks peab komisjon suutma täiendada neid programme, viies ellu meetmeid oma algatusel, eelkõige uute turgude avamisele kaasa aitamise eesmärgil. (9) Et tagada elluviidud teavitamis- ja müügiedendusmeetmete mõju, tuleks neid kavandada teavitamis- ja müügiedendusprogrammide raames. Neid programme esitasid kuni praeguseni kutseorganisatsioonid või kutsealadevahelised organisatsioonid. Pakutud meetmete arvu ja kvaliteedi tõstmiseks tuleb kasusaajate ringi laiendada tootjaorganisatsioonidele ja neisse organisatsioonidesse kuuluvatele VKEdele, eeldusel et nad suunavad müügiedendustegevuse tunnustatud kvaliteedisüsteemidele. Lisaks peab komisjon suutma täiendada neid programme, viies ellu meetmeid oma algatusel, eelkõige uute turgude avamisele kaasa aitamise eesmärgil.

Motivatsioon

Kasusaajatest rääkides ei tohi unustada VKEsid, sest need moodustavad ligikaudu 90 % ELi põllumajanduslikust toidutööstusest ning lisaks on neil ettevõtetel oluline side maaelu ja piirkondadega. Seepärast peavad just VKEd saama kõige rohkem neid meetmeid kasutada.

Muudatusettepanek 5

Põhjendus 11

Komisjoni ettepaneku tekst Regioonide Komitee muudatusettepanek (11) Teavitamis- ja müügiedendusmeetmete tõhusa elluviimise tagamise huvides tuleb nende teostamine delegeerida nõuetekohaselt valitud rakendusasutustele. (11) Teavitamis- ja müügiedendusmeetmete tõhusa elluviimise tagamise huvides tuleb nende teostamine delegeerida nõuetekohaselt valitud rakendusasutustele, kellel on kvalifitseeritud ja eriväljaõppe saanud töötajad, et tagada meetmete nimetatud tõhus elluviimine.

Motivatsioon

On oluline, et nõuetekohaselt valitud rakendusasutustel oleksid eriväljaõppe saanud töötajad, et nad saaksid pakkuda müügiedendusprogrammide arendamisel tehnilist tuge, nagu seni on teinud liikmesriigid.

Muudatusettepanek 6

Põhjendus 14

Komisjoni ettepaneku tekst Regioonide Komitee muudatusettepanek (14) EL püüab lihtsustada ühise põllumajanduspoliitika regulatiivset keskkonda. Seda lähenemisviisi tuleks kasutada ka põllumajandustoodete teavitamis- ja müügiedendusmeetmeid käsitleva määruse puhul. Eelkõige tuleb läbi vaadata teavitamis- ja müügiedendusprogrammide haldamise põhimõtted, eesmärgiga neid lihtsustada ja võimaldada komisjonil sätestada programmiettepanekute esitamise ja valimise eeskirju ja menetlusi. (14) EL püüab lihtsustada ühise põllumajanduspoliitika regulatiivset keskkonda. Seda lähenemisviisi tuleks kasutada ka põllumajandustoodete teavitamis- ja müügiedendusmeetmeid käsitleva määruse puhul. Eelkõige tuleb läbi vaadata teavitamis- ja müügiedendusprogrammide haldamise põhimõtted, eesmärgiga neid lihtsustada ja võimaldada komisjonil sätestada programmiettepanekute esitamise ja valimise eeskirju ja menetlusi. Selleks peab komisjonil olema võimalus võtta vastu rakendusakte, mis võimaldavad osaleda ka liikmesriikidel koostöös ELi piirkondadega.

Motivatsioon

Komisjon peab programmiettepanekute esitamise ja valimise eeskirjad ja menetlused määrama kindlaks koos liikmesriikide ja ELi piirkondadega, sest liikmesriigid ja ELi piirkonnad kaaluvad spetsiifilisemaid kriteeriume vastavalt nende aladel valitsevatele erinevatel olukordadele ja tingimustele. Valikuprotsessi lihtsustamiseks ei ole vaja liikmesriigid mängust välja jätta.

Muudatusettepanek 7

Põhjendus 16

Komisjoni ettepaneku tekst Regioonide Komitee muudatusettepanek (16) Kindlaks tuleb määrata meetmete rahastamise kriteeriumid. Selleks et suurendada ettepaneku teinud asutuste vastutust, oleks üldjuhul asjakohane, et EL katab ainult osa meetmete maksumusest. Teatavad haldus- ja personalikulud, mis ei ole seotud ühise põllumajanduspoliitika täideviimisega, moodustavad teavitamis- ja müügiedendusmeetmete lahutamatu osa ja võivad seega olla kõlblikud ELi poolseks rahastamiseks. (16) Kindlaks tuleb määrata meetmete rahastamise kriteeriumid. Selleks et suurendada ettepaneku teinud asutuste vastutust, oleks üldjuhul asjakohane, et EL katab ainult osa meetmete maksumusest. Teatavad haldus- ja personalikulud, mis ei ole seotud ühise põllumajanduspoliitika täideviimisega, moodustavad teavitamis- ja müügiedendusmeetmete lahutamatu osa ja võivad seega olla kõlblikud ELi poolseks rahastamiseks. Ka liikmesriigid võiksid vabatahtlikult kaasrahastada osa programmide kuludest.

Motivatsioon

Liikmesriikidel ja ELi piirkondadel tuleks võimaldada kaasrahastada lihtprogramme, sest sektori teatud olulistel osalejatel ei ole alati taoliste müügiedenduskampaaniate korraldamiseks vajalikke eelarvevahendeid. Lisaks võib põhjenduse praegune sõnastus tuua müügiedenduskampaaniates peamiselt eeliseid suuremate rahaliste vahenditega ELi tootjatele.

Muudatusettepanek 8

Artikkel 2

Komisjoni ettepaneku tekst Regioonide Komitee muudatusettepanek Meetmed siseturul Meetmed siseturul ja kolmandates riikides Abikõlblikud meetmed siseturul on järgmised: a) teavitamismeetmed, mille eesmärk on rõhutada ELi põllumajanduslike tootmisviiside eripärasid, eelkõige toidu ohutust, autentsust, toiteväärtust ja tervislikkust, loomade heaolu või keskkonnasäästlikkust; b) teavitamismeetmed artikli 5 lõikes 4 osutatud teemade kohta. Abikõlblikud meetmed siseturul on järgmised: a) teavitamismeetmed, mille eesmärk on rõhutada ELi põllumajanduslike tootmisviiside eripärasid, eelkõige toidu ohutust, autentsust, märgistust, toiteväärtust ja tervislikkust, loomade heaolu või keskkonnasäästlikkust; b) teavitamismeetmed artikli 5 lõikes 4 osutatud teemade kohta.

Motivatsioon

Ei tohi eristada sise- ja välisturul võetavaid meetmeid. Tehakse ettepanek ühendada artiklid 2 ja 3 üheks artikliks.

Muudatusettepanek 9

Artikkel 3

Komisjoni ettepaneku tekst Regioonide Komitee muudatusettepanek Meetmed kolmandates riikides Meetmed kolmandates riikides Abikõlblikud meetmed kolmandates riikides on järgmised: a) teavitamismeetmed, mille eesmärk on rõhutada põllumajandustoodete ja põllumajanduslike toiduainete omadusi ja artikli 5 lõikes 4 osutatud teemasid; b) müügiedendusmeetmed, mille eesmärk on suurendada EList pärit põllumajandustoodete ja põllumajanduslike toiduainete müüki. Abikõlblikud meetmed kolmandates riikides on järgmised: a) teavitamismeetmed, mille eesmärk on rõhutada põllumajandustoodete ja põllumajanduslike toiduainete omadusi ja artikli 5 lõikes 4 osutatud teemasid; b) müügiedendusmeetmed, mille eesmärk on suurendada EList pärit põllumajandustoodete ja põllumajanduslike toiduainete müüki.

Motivatsioon

Ei tohi eristada sise- ja välisturul võetavaid meetmeid. Tehakse ettepanek ühendada artiklid 2 ja 3 üheks artikliks.

Muudatusettepanek 10

Artikkel 5

Komisjoni ettepaneku tekst Regioonide Komitee muudatusettepanek 1. Järgmised tooted võivad olla hõlmatud artiklis 3 osutatud teavitamis- ja müügiedendusmeetmetega ning näitestada artiklis 2 ja artikli 3 punktis a osutatud tootmisviise ja teemasid: 1. Järgmised tooted võivad olla hõlmatud artiklis 3 osutatud teavitamis- ja müügiedendusmeetmetega ning näitestada artiklis 2 ja artikli 3 punktis a osutatud tootmisviise ja teemasid: a) põllumajandustooted, mis on loetletud Euroopa Liidu toimimise lepingu (edaspidi „alusleping”) I lisas, välja arvatud kalandus- ja vesiviljelustooted, mis on loetletud Euroopa Parlamendi ja nõukogu määruse (EL) nr [KOM(2011) 416] I lisas, ning tubakas; a) põllumajandustooted, mis on loetletud Euroopa Liidu toimimise lepingu (edaspidi „alusleping”) I lisas, välja arvatud kalandus- ja vesiviljelustooted, mis on loetletud Euroopa Parlamendi ja nõukogu määruse (EL) nr [KOM(2011) 416] I lisas, ning tubakas; b) põllumajanduslikud toiduained, mis on loetletud Euroopa Parlamendi ja nõukogu määruse (EL) nr 1151/2012 I lisas; b) põllumajanduslikud toiduained, mis on loetletud Euroopa Parlamendi ja nõukogu määruse (EL) nr 1151/2012 I lisas; c) kaitstud geograafilise tähisega piiritusjoogid Euroopa Parlamendi ja nõukogu määruse (EÜ) nr 110/2008 tähenduses. c) kaitstud geograafilise tähisega piiritusjoogid Euroopa Parlamendi ja nõukogu määruse (EÜ) nr 110/2008 tähenduses. d) kaitstud päritolunimetuse või geograafilise tähisega veinide puhul Euroopa Parlamendi ja nõukogu määruse (EÜ) nr 1308/2013 tähenduses ning maheveinide puhul võib kasutada teavitamis- ja müügiedendusmeetmeid. 2. Vein võib olla teavitamis- ja müügiedendusmeetmetega hõlmatud tingimusel, et kõnealusesse programmi kuulub ka teisi lõike 1 punktis a või b osutatud tooteid. 2 Vein võib olla teavitamis- ja müügiedendusmeetmetega hõlmatud tingimusel, et kõnealusesse programmi kuulub ka teisi lõike 1 punktis a või b osutatud tooteid.

Motivatsioon

Veinitööstust ei tohiks kohelda teistest põllumajandussaadustest ja -toodetest erinevalt. Euroopa veinitööstus on tunnustatud sektor, mida tuleb kaitsta selle tähtsuse pärast ELi siseturul ja samuti selle tunnustamise pärast väljaspool ELi.

Muudatusettepanek 11

Artikkel 8

Komisjoni ettepaneku tekst Regioonide Komitee muudatusettepanek 1. Teavitamis- ja müügiedendusmeetmed aitavad suurendada Euroopa põllumajanduse konkurentsivõimet nii siseturul kui ka kolmandates riikides. Saavutatavad eesmärgid kehtestatakse lõikes 2 osutatud tööprogrammis. 1. Teavitamis- ja müügiedendusmeetmed aitavad suurendada Euroopa põllumajanduse konkurentsivõimet nii siseturul kui ka kolmandates riikides. Saavutatavad eesmärgid kehtestatakse lõikes 2 osutatud tööprogrammis. 2. Komisjon võtab rakendusaktiga vastu tööprogrammi, milles sätestatakse taotletavad eesmärgid, prioriteedid, oodatavad tulemused, elluviimise tingimused ja rahastamiskava kogusumma. See sisaldab ka peamisi hindamiskriteeriume, rahastatavate meetmete kirjeldust, igale meetmele eraldatavaid summasid ja elluviimise näidisajakava ning kaasrahastamise ülemmäära toetuste puhul. 2. Komisjon võtab rakendusaktiga vastu tööprogrammi, milles sätestatakse taotletavad eesmärgid, prioriteedid, oodatavad tulemused, elluviimise tingimused ja rahastamiskava kogusumma. See sisaldab ka peamisi hindamiskriteeriume, rahastatavate meetmete kirjeldust, igale meetmele eraldatavaid summasid ja elluviimise näidisajakava ning kaasrahastamise ülemmäära toetuste puhul. Kõnealuse programmi koostamisel võtab komisjon arvesse mägi-, saare- ja äärepoolseimate piirkondade erilisi ebasoodsaid looduslikke tingimusi. Esimeses lõigus osutatud rakendusakt võetakse vastu kooskõlas artikli 24 lõikes 3 osutatud nõuandemenetlusega. Esimeses lõigus osutatud rakendusakt võetakse vastu kooskõlas artikli 24 lõikes 3 2 osutatud nõuande kontrollimenetlusega. 3. Lõikes 1 osutatud tööprogrammi elluviimiseks avaldab komisjon: a) lihtprogrammide puhul konkursikutse, milles on esitatud eelkõige osalemistingimused ja peamised hindamiskriteeriumid; b) mitut riiki hõlmavate programmide puhul konkursikutse vastavalt määruse (EL, Euratom) nr 966/2012 I osa VI peatükile. 3. Lõikes 1 osutatud tööprogrammi elluviimiseks avaldab komisjon: a) lihtprogrammide puhul kaks konkursikutset, milles on esitatud eelkõige osalemistingimused ja peamised hindamiskriteeriumid; b) mitut riiki hõlmavate programmide puhul kaks konkursikutset vastavalt määruse (EL, Euratom) nr 966/2012 I osa VI peatükile. Punktides a ja b viidatud konkursikutsete puhul võetakse arvesse mägi-, saare- ja äärepoolseimate piirkondade erilisi ebasoodsaid looduslikke tingimusi.

Motivatsioon

Komisjon võtab endale tööprogrammiga seonduvas otsustusprotsessis liiga palju võimu. Kehtivas määruses on lubatud kaks konkursikutset, tänu millele ei pea taotluste esitajad konkursi kordamiseks liiga kaua ootama.

Muudatusettepanek 12

Artikkel 12

Komisjoni ettepaneku tekst Regioonide Komitee muudatusettepanek 1. Komisjon hindab artikli 8 lõike 3 punktis a osutatud projektikonkursile esitatud lihtprogramme ja teeb nende seast valiku. 1. Komisjon hindab artikli 8 lõike 3 punktis a osutatud projektikonkursile esitatud lihtprogramme ja teeb nende seast valiku. 2. Komisjon teeb rakendusakti kaudu otsuse valitud lihtprogrammide kohta, neisse võimalike muudatuste tegemise ja vastavate eelarvete kohta. Kõnealused rakendusaktid võetakse vastu kooskõlas artikli 24 lõikes 2 osutatud kontrollimenetlusega. 2. Komisjon võtab vastu rakendusaktid, mis võimaldavad liikmesriikidel ja ELi piirkondadel osaleda lihtprogrammide ettepanekute hindamisel ja valimisel. 3. Komisjon teeb rakendusakti kaudu otsuse valitud lihtprogrammide kohta, neisse võimalike muudatuste tegemise ja vastavate eelarvete kohta. Kõnealused rakendusaktid võetakse vastu kooskõlas artikli 24 lõikes 2 osutatud kontrollimenetlusega.

Motivatsioon

Liikmesriigid ei tohi jääda lihtprogrammide hindamis- ja valimisprotsessist välja. Riigiasutused peavad olema selles valimisprotsessis aktiivne osaleja, sest just nende ülesanne on artikli 14 järgi programmide rakendamine, järelevalve ja kontroll.

Muudatusettepanek 13

Artikkel 13

Komisjoni ettepaneku tekst Regioonide Komitee muudatusettepanek Ettepaneku teinud üksus valib nõuetekohastelt korraldatud konkursi teel välja asutused, kes viivad valitud lihtprogrammid ellu, eelkõige eesmärgiga tagada meetmete tõhus rakendamine. Ettepaneku teinud üksus valib nõuetekohastelt korraldatud konkursi teel välja spetsialiseerunud asutused, kes viivad valitud lihtprogrammid ellu, eelkõige eesmärgiga tagada meetmete tõhus rakendamine. Piirkondade müügiedendusasutused või -teenistused võivad tunnustada piirkondadega seotud riiklikke ühismeetmeid ja toote päritolust teavitamise meetmeid.

Motivatsioon

On oluline rõhutada liikmesriikide osalemise ja piirkondade koostöö tähtsust teavitamis- ja müügiedendusmeetmete võtmisel. Seepärast tuleks lisada artiklisse piirkondade müügiedendusasutuste ja -teenistuste antav abi. Need asutused võivad olla tõhusad ja paindlikud tööriistad rahastamaks ja abistamaks programmide elluviimist ning seejuures ei ole nende eesmärk end kõnealuste vahendite abil rahastada.

Muudatusettepanek 14

Artikli 15 lõige 1

Komisjoni ettepaneku tekst Regioonide Komitee muudatusettepanek 1. Liidu rahaline toetus lihtprogrammidele ei ületa 50 % abikõlblikest kuludest. Ülejäänud kulud jäävad eranditult ettepaneku esitanud üksuste kanda. 1. Liidu rahaline toetus lihtprogrammidele ei ületa 50 % abikõlblikest kuludest. Liidu rahaline toetus liidu äärepoolseimate piirkondade esitatud programmidele tõuseb 75 %-ni. Kuni 20 % programmide kuludest võivad vabatahtlikult katta ka liikmesriigid koos ELi piirkondadega. Ülejäänud kulud jäävad eranditult ettepaneku esitanud üksuste kanda.

Motivatsioon

Liikmesriikide poolse kaasrahastamise võimalust ei tohi lihtprogrammide puhul välja jätta, sest sektori teatud olulistel osalejatel ei ole alati taoliste müügiedenduskampaaniate korraldamiseks vajalikke eelarvevahendeid ning see võib tekitada ettevõtetele suurt koormust, kusjuures eriti suure hoobi saavad VKEd. Selle tagajärjel võivad osalejateks jääda vaid suurettevõtted. Lisaks võib selle tagajärjel väheneda programmides osalemine, põhjustades eesmärgile vastupidise tulemuse. Asjakohane võiks olla 20 %, sest seeläbi ei teki liikmesriikide seas müügiedenduskulude osas eriti suuri erinevusi.

Muudatusettepanek 15

Artikli 23 lõige 2

Komisjoni ettepaneku tekst Regioonide Komitee muudatusettepanek 2. Käesolevas määruses osutatud õigus võtta vastu delegeeritud õigusakte antakse komisjonile määramata ajaks alates määruse jõustumise kuupäevast. 2. Käesolevas määruses osutatud õigus võtta vastu delegeeritud õigusakte antakse komisjonile määramata ajaks alates määruse jõustumise kuupäevast.

Motivatsioon

Komisjonile ei tohi anda määramata aega delegeeritud õigusaktide vastuvõtmiseks, parem on see aspekt lõikest 2 välja jätta.

Muudatusettepanek 16

Artikkel 27

Komisjoni ettepaneku tekst Regioonide Komitee muudatusettepanek Hiljemalt 31. detsembril [2020] esitab komisjon Euroopa Parlamendile ja nõukogule käesoleva määruse elluviimist käsitleva aruande ning vajaduse korral asjakohased ettepanekud. Hiljemalt 31. detsembril [2020] esitab komisjon Euroopa Parlamendile ja nõukogule käesoleva määruse elluviimist käsitleva aruande ning vajaduse korral asjakohased ettepanekud. Lisaks esitatakse enne 31. detsembrit 2017 vahearuanne.

Motivatsioon

Komisjon peaks esitama Euroopa Parlamendile ja nõukogule vahearuande kõnealuse määruse elluviimise edenemise ja olukorra kohta, et juhul, kui on vaja teha parandusi või kohandusi, oleks piisavalt aega seatud eesmärkide saavutamiseks 2020. aasta lõpuks.